
Татарстан Республикасы Премьер-министры Алексей Песошин бүген иртән Лаеш районының Хәерби авылында Казан медицина инструментлары заводында (КМИЗ-2) булды.

Ул предприятиенең җитештерү мәйданчыкларын карады, куелган җиһазлар белән танышты.

Бүген Татарстан Республикасы Президенты Рөстәм Миңнеханов Казанда («Казан ярминкәсе» КҮ) Татарстан нефть-газ форумы-2018 ачу тантанасында катнаша. Искәртәбез, форум Татарстан нефть ятмаларын сәнәгати эшкәртү башлануга 75 ел тулуга багышлана.

Форум – Россия нефть-газ тармагының иң эре халыкара чараларыннан берсе. 4-6 сентябрьдә узачак форумда катнашыр өчен Германиядән, Австриядән, Нидерландтан, Беларусь Республикасыннан, Әзәрбәйҗаннан, Казахстаннан һәм Россия төбәкләреннән 160лап предприятие заявка биргән.

Катнашучыларны һәм кунакларны тармак конференцияләре, семинарлар, түгәрәк өстәлләр, тәкъдир итүләр һәм киңәшмәләр, шулай ук эшлекле сөйләшүләр уздыру һәм килешүләр имзалау мөмкинлеге көтә.

Бүген Татарстан Республикасы Президенты Рөстәм Миңнеханов Россия Фәннәр академиясенең (РФА) Себер бүлекчәсе вәкилләре, РФА СБ фәнни үзәкләре җитәкчеләре белән очрашты.

Очрашу бүген Казанда («Казан ярминкәсе» КҮ) ачылган Татарстан нефть-газ форумы-2018 кысаларында узды.

Искәртәбез, форум Татарстан нефть ятмаларын сәнәгати эшкәртү башлануга 75 ел тулуга багышлана.

Бүген Татарстан Республикасы Президенты Рөстәм Миңнеханов Россия Федерациясендә Апостол нунций архиепископ Челестино Мильоре белән очрашты.

Очрашу Казан Кремлендә узды.

Бүген Татарстан Республикасы Президенты Рөстәм Миңнеханов Кыргызстанга эш сәфәре кысаларында җирле татар җәмәгатьчелеге белән очрашты.

Очрашуда Татарстан Республикасы Премьер-министры урынбасары, «Милли Шура» рәисе Васил Шәйхеразыев, Татарстан Республикасы спорт министрының беренче урынбасары Хәлил Шәйхетдинов һәм башкалар катнашты.

Бүген Татарстан Республикасы Президенты Рөстәм Миңнеханов Кыргызстанда эш сәфәрендә. III Бөтендөнья күчмә халыклары уеннарын ачу тантанасы кысаларында Рөстәм Миңнеханов Кыргызстан Президенты Сооронбай Жәенбәков һәм Кыргызстан Премьер-министры Мөхәммәт Абылгазиев белән очрашты

Бүген Татарстан Республикасы Президенты Рөстәм Миңнеханов Кыргызстан Республикасына эш сәфәре кысларында II Бөтендөнья күчмә халыклары уеннарын ачу тантанасында катнашты. Чарада Кыргызстан Республикасы Президенты Сооронбай Жәенбәков, Төркия Президенты Рәҗәп Тайип Эрдоган, Казахстан Республикасы Президенты Нурсолтан Назарбаев, Венгрия Премьер-министры Виктор Орбан һәм башкалар катнашты.

Бүген Татарстан Республикасы Президенты Рөстәм Миңнеханов Кыргызстан Республикасына килде. «Иссык-Күл» халыкара аэропортында Татарстан Президентын Кыргызстан вице-премьеры-министры Жәниш Разаков каршы алды.

Рөстәм Миңнеханов эш сәфәре кысаларында III Бөтендөнья күчмә халыклары уеннарын ачу тантанасында катнашачак.

Бүген Әлмәттә Нефть һәм газ сәнәгате хезмәткәрләре көненә багышланган тантана зур Татарстан нефтен торгызу тарихына багышланган театрлаштырылган тамаша белән башланып китте.

Чара Әлмәт үзәгендә Ленин мәйданында уза.

Тантаналы чаралар шулай ук Татарстан нефть ятмаларын сәнәгати эшкәртү башлануга 75 ел тулуга һәм Әлмәт шәһәренең 65 еллыгына да багышлана.

Бу чараларда Татарстан Республикасы Президенты Рөстәм Миңнеханов, Новгород өлкәсе губернаторы Андрей Никитин, Россия Президенты ярдәмчесе Кирилл Молодцов, «Татнефть» ГАҖ генераль директоры Наиль Маһанов, Әлмәт районы башлыгы Айрат Хәйруллин, республика министрлыклары һәм ведомстволары җитәкчеләре, тармак ветераннары, республиканың нефть төбәге кешеләре катнашты.

Татарстан Республикасы Президенты Рөстәм Миңнеханов Әлмәткә эш сәфәре кысаларында капиталь ремонттан соң «Әлмәт балалар табу үзәге булган балалар шәһәр сырхауханәсе» ДАСУның хатын-кызлар консультациясен карады.

Хатын-кызлар консультациясенең капремонттан соң ачылуы белән Әлмәт хатын-кызларын һәм дәвалау учреждениесе коллективын нефть сәнәгате мәсьәләләре буенча Татарстан Республикасы Президенты ярдәмчесе Шәфәгать Тәһәветдинов, Татарстан Республикасы Президенты ярдәмчесе Наталия Фишман, Татарстан Республикасы сәламәтлек саклау министры Марат Садыйков, Әлмәт районы башлыгы Айрат Хәйруллин, «Татнефть» ГАҖ генераль директоры Наиль Маһанов һәм башка шәрәфле кунаклар котлады.
Рәсми Татарстан